JUMAL KÕNELEB
Tere jälle!
Räägime jätkuvalt armastusest.
Mõni võib nüüd öelda, et "mitte ometi jälle!"
Mina! Ei, nali.
Miks on alati vaja rääkida armastusest?
Ma ütlen otse - sellepärast, et see on kõige olulisem asi.
Kui me mõistame, et Jumal on armastus
ja suudame käia ning elada armastuses,
siis see maailm oleks hoopis teistsugune.
Pärimuse järgi apostel Johannes, keda kutsutakse armastuse apostliks
jutlustas alati ühel ja samal teemal.
Efesose koguduse pastorina tüütas ta kindlasti mõne lausa ära.
Ehk küsisid koguduseliikmed,
miks ta alati räägib sellest, et peame üksteist armastama.
Miks ta rääkis üht ja sama?
Ta olevat selle peale vastanud:
"Kui te seda teete, siis sellest piisab."
Kui te seda teete ja oskate
kasvõi ainult armastada üksteist, siis sellest piisab.
Teame, millised oleks meie abielud ja perekonnad,
millised oleks töökohad, koolid ja mistahes muud kohad,
kogu ühiskond ja maailm, kui me järgiks seda ühte käsku.
Seetõttu on see nii tähtis.
Me muudkui jätkame.
Viimati rääkisime 5. salmist, et armastus ei käitu näotult.
5. salm jätkub: armastus "ei otsi omakasu".
Mida see tähendab?
Armastus ei otsi omakasu.
Armastus ja Jumal, kes on armastus otsib teistele parimat.
Mitte enese kasu.
Seda kuulates võib tunduda,
et see on ju jälle enesele suremine ning seda küll ei jaksa.
Armastus on selline.
Armastus otsib alati teiste kasu ning on sirutub teiste poole.
Ma võin tuua näitena siia ka teise vaatenurga.
Kuna Jumal on selline, et Tema ei otsi omakasu,
siis mõtleb Ta alati meie peale ning mõtleb minu ja sinu heaolule.
Kui niipidi mõtelda,
siis see on lohutav ning toob usku ja lootust.
Jällegi öeldakse siin, et agape ei otsi omakasu.
Agape on Jumala armastus.
Agape on Jumal ise.
Agape ei otsi omakasu.
Imeline.
1. Korintlastele 13:12 on kirjutatud nii:
"Praegu me näeme aimamisi nagu peeglist.."
Siin räägitakse Jeesusele vaatamisest.
Praegu vaatame Tema Sõna.
kui praegu uurime Jumala Sõnu ja vaatame sellesse nagu peeglisse.
Seega kui vaatan Kristusele
ning veedan Temaga aega, kui ma õpin Teda tundma
ja veedan aega Tema Sõna juures, nagu me seda täna teemegi,
kui ma õpin tundma Tema Sõna, siis õpin tundma ka iseennast.
Näen ka iseennast, kui vaatan Jeesusele.
Kui näen Teda, siis näen ka iseennast.
Näen, milliseks Ta on mind loonud ja milliseks Ta mind on kavandanud.
Näen, millist jõudu on Ta minu sisse pannud.
Õppides tundma agape-armastust,
st Jeesust ehk Jumala sõna, õpime me ka iseennast tundma.
Minus eneses on see Agape.
Jeesus elab minu sees ja see vägi on minu sees.
"Praegu me näeme aimamisi nagu peeglist,
siis aga palgest palgesse," kui ma Teda päriselt näen.
"Praegu ma tunnetan poolikult, siis aga tunnetan täiesti,
nagu minagi olen täiesti tunnetatud."
Tema tunneb mind täielikult.
Parim, mida võime selles elus teha,
on õppida Teda tundma ja õppida tundma Tema Sõna,
sest siis õpime me ka iseennast tundma.
Just.
Armastuse kohta öeldakse, et see ei otsi omakasu.
Kui valmistusin saateks ja palvetasin selle eest,
meenus mulle, mis minuga juhtus eelmisel nädalal.
Palvetan erinevatel viisidel,
aga kui soovin keskenduda, siis ma püüan olla Temaga koos,
mitte et loen meieisapalve ning lähen lihtsalt magama.
Ma võtan aega Issandaga koos olemiseks.
Veetsin Temaga aega
ja nägin ilmsi vaimusilmas iseennast oja kaldal.
Vestlesime seal Issandaga.
Rääkisin oma muredest ja arutlesime koolitöö üle.
Nägin vaimus, et Issand annab mulle ümbriku.
See oli paks ümbrik.
Minu isekas lihalik meel mõtles, et selles on nüüd kõvasti raha.
Issand annab mulle suure ümbrikutäie raha.
Jumal teab, et Tema tarkus on rohkem väärt, kui hõbe ja kuld.
Kui avasin selle paksu ümbriku, oli selles märkmik.
Mõtlesin "No hea küll," ja avasin selle märkmiku.
Esimesel leheküljel oli suur number üks
ja selle järel oli kirjas ainult: "Looda Minu peale".
Ma mõtlesin: "Ohhoo. Olgu."
Olgu loodan Sinule Issand,
nii oma isikliku elu osas kui kooli ja Agape Keskuse osas.
Ma loodan Sinu peale.
Imeline!
Kas see oli vabastav tunne? - Tuli küll.
Imeline vabastav olemine.
See sobib igati.
Järgmisel päeval läksin koolist lasteaia poole
ja mõtlesin, mis võiks olla märkmiku järgmisel leheküljel.
Palvetasin hetkeks ja otsekui keerasin seda lehekülge.
Seal oligi number kaks
ja rootsikeelne fraas "du först" ehk "esmalt sina".
Kas Issand räägib sinuga rootsi keeles?
Vabandan seda kommentaari.
Pole hullu.
Issand saab ka rootsi keelest aru.
Imestasin, mis mõttes "esmalt sina"?
See pole ju piibellik, kuna Jeesus on alati esimene.
Peaksime mõtlema esmalt Tema tahtele ja plaanidele.
Peaksime otsima esmalt Teda.
See ongi tõsi.
Kui selle üle arutlema jäin,
siis palvetades korraga mõistsin ning ma olin väga liigutatud.
Issand tahtis mulle seda näidates öelda,
tahtis Ta öelda, et kui usaldan esmalt Teda,
otsin esmalt Tema tahet, siis see on parim ka minu jaoks.
Jumala tahe on alati parim plaan, Tema mõtleb alati esmalt mulle.
Temal on minu kasu mõttes.
Kui ma Teda järgin, ei ole see mingi ohverdamine,
et nüüd ma ohverdan kõik unistused, unelmad ja enese.
Jumala plaan minu elus,
Agape keskuse osas ja kristliku kooli osas
ning meie abielu ja pere osas on alati kõige parem.
See, mis on meile parim,
toob suurimat rõõmu ja rahulolu ning täidab unistused ja unelmad.
Ta mõtleb minu peale.
"Mina esmalt."
Kui elame koos Temaga ja otsime Teda esmalt,
siis ka mina ise tulen rohkem esile.
Isegi kui ma kõiges otsin Teda ja Tema tahet,
avalduvad minu isiksus ja erilised annid hakkavad särama.
Ta toob minus esile minu enese.
Mida rohkem käin koos Temaga, seda enam tahan ma vaid Teda,
aga Tema tõstab esile Joy, kelle Tema on loonud.
See on nii vastupidine ja samas nii imeline.
Kirjas efeslastele 2:10 on imeline kirjakoht:
"Sest meie oleme tema teos, Kristuses Jeesuses loodud.."
Laiendatud piiblitõlke järgi oleme Tema meistriteos.
Tema enese kätetöö.
Pole ime, et Ta tunneb mind.
Olen Tema meistriteos, Tema oma kätetöö.
"Kristuses Jeesuses loodud heade tegude tegemiseks.."
Selle hea elu tarvis, "nii nagu Jumal
on juba enne meile seadnud, et me teeksime seda."
Võib ka öelda, et me seda elaksime.
Seda head elu.
See on vaatenurk, millest tahaksin lausa jutlustada.
Tegemist on vaatenurgaga, mis on varjatud ja kergesti ununev.
Kohtan paljusid kristlasi,
eriti noorte hulgas, kes isegi ei mõtle
anda kogu oma elu Jeesusele, sest sellel on mingi
kopitanud usundi maik manu, et ma siis kaotan kõik.
Kas pole nii?
Kui ma järgin Jeesust
ja annan kõik Temale, siis see on ohverdatud
ning majanduslikult ebakindel vilets õnnetu elu,
mille eest võib-olla saab Taevas palka,
aga maine osa sellest on üks suur kannatamine.
Inimesed ei taha isegi hakata Jeesuse järgijateks,
sest neil on pöörane ja lausa vale arusaam sellest,
et Issanda järgimine pole õnnistatud tee.
See ei ole tõsi, hoopis vastupidi.
Just see arusaam
peab kinnistuma me sisemusse, et Jumal tõesti on hea.
Ta on kavandanud minu ja Joy ning me oleme Tema meistriteosed.
Sina oled Tema meistriteos ja Jumal oma headuses
on kavandanud meie jaoks hea elu.
Me saame seda elada ja käia Tema heades kavatsustes.
See ei ole mingi hirmus ike, et pead minema Hiina misjonäriks,
kuigi sa pole sellest huvitatud, või pead hakkama
kristliku kooli direktoriks, kuigi see sind üldse ei huvita.
Minuga oli samuti nii,
et olgugi kristliku kooli loomine oli täiesti uus ja võõras teema,
teadsin ma, et armastan lapsi ja see oli huvitav uus väljakutse.
Alguses olin selles küll hädine,
aga see on nii vägev, et saan olla kogu aeg laste keskel.
Ma armastan laste ja noorte keskel olemist.
Nüüd ma saan seda teha ja see oligi kogu aeg mu kutsumus.
Jeesus ütleb seda mitmel korral, näiteks Matteuse 6:31:
"Ärge siis hakake muretsema, öeldes: "Mis me sööme?"
või "Mis me joome? või "Millega me riietume?"
Sest kõike seda taotlevad paganad.
Teie taevane Isa teab ju, et te seda kõike vajate."
Jumal teab, mida sa vajad, nii nüüd homme kui järgmisel nädalal.
Tema plaanis on juba valmis kõik see, mida sa vajad.
Tema teab juba seda.
"Aga otsige esmalt Jumala riiki ja tema õigust,
siis seda kõike antakse teile pealegi!
Ärge siis hakake muretsema homse pärast,
sest küll homne päev muretseb ise enese eest!
Igale päevale piisab oma vaevast."
Jeesus lubab seda sulle ja mulle, et kui asetad Tema esikohale.
Võtame selle innukalt vastu, et Jumal on mind loonud
ja Tal on minu jaoks hea plaan, hakkan Teda innukalt järgima
ning vaatan, mida kõike Ta on minu jaoks valmis pannud.
Mida küll elu kaas toob - on see alles seiklus!
Mind ei olegi loodud ilma asjata ning pole ka miljon eri teed,
millest võin valida ja teha mis pähe tuleb.
Muidugi võin teha, mis pähe tuleb,
aga on üks tee, mis on kõigist teistest parem.
See tee on Jeesus.
Kui vaatan oma elule tagasi, siis olgu Issand kiidetud,
et valisin Ta kohe varakult ja panin täiesti esikohale.
Olen saanud nii palju õppida, kogeda ja näha
ning kogenud seda suurimat rõõmu, et saan olla kellelegi õnnistuseks.
Mida kõike oleksin kaotanud kui oleksin elanud iseenesele.
Seetõttu Armastus ütleb, et Ta ei otsi omakasu.
Jumal ei otsi ka sinu elus ainult oma kasu.
Ta mõtleb, mis sulle on parim.
Tahan, et mõistad, usud ja haarad sellest mõlema käega kinni,
sest see viib su uue vabaduseni Jeesuse järgimise teel.
Väga hästi rääkisid.
Ma pidin seda tegema, sest see asi on nii tähtis.
Kiri efeslastele 1:3: "Kiidetud olgu Jumal
ja meie Issanda Jeesuse Kristuse Isa, kes meid on taevast õnnistanud."
Jeesuse ristisurma kaudu Taevas avanes ja Ta õnnistas meid
"kõige vaimuliku õnnistusega Kristuses.."
Halleluuja!
11. salm: "Temas oleme ka meie saanud liisuosa ettemääratult kõiges
toimivat kavandamist mööda tema tahtmise nõu järgi.."
Imeline!
Ta on varunud meie jaoks liisuosa,
Ta on avanud Taeva ja õnnistanud meid
kõige vaimuliku õnnistusega Kristuses.
Meil pole seega midagi puudu.
See on Jumala põhiomadus.
Ta on armastus.
Ta lõi kogu selle maailma meie, mitte iseenese jaoks.
Tema ei vajanud sellist maakera.
Ta lõi selle meie jaoks.
Ta lõi meie jaoks paradiisi ja hea maailma, kus elada.
Vaenlane seevastu tahab algusest peale rikkuda me elu.
Ta on rääkinud paljudele, et ei tasu järgida Jumalat.
See ei too head,
pead vaid kannatama ja sul tuleb raskusi taluda.
Järgi parem mind,
hangi endale palju raha ja siis sa saad õnnelikuks.
Olen näinud mitmeid inimesi, kes on majanduslikult edukad,
aga sisemiselt väga vaesed - nende elu on mõtteta ja tühi.
Olen näinud sellest päevast peale,
kui hakkasin järgima Jeesust, et isegi kui on olnud raske
ning on olnud keerulisi aegu, on mul kogu aeg teadmine,
et teen, milleks olen loodud ning see on suurepärane.
Siin on üks asi veel.
Maailmas meid ahvatletakse
reklaamide ja muu abil arvama, et peaksime saama kõike kohe.
Kas pole?
Plaan on selline, et kõik tuleb kohe saada.
Peab olema karjäär, nägus abikaasa ja kaks last
soovitatavalt poeg ja tütar, lisaks koer ning oma maja.
Kõik tuleb saada kohe ja elu peab saama korda.
Paljud võtavad selleks laenu, sest kõike on vaja kohe saada.
Mõtleme, et Jeesust järgides ei pruugi saada kõike seda head,
mida ma tahan ning pealegi veel kohe.
Ma olin kunagi õpingute ajal praktikal tööhõiveametis
ja kohtasin paljusid, kes tulid abi otsima psühholoogilt,
kuna nende elud olid täiesti ummikus.
Mitmed olid samal aastal abiellunud, saanud esimese lapse,
hakanud ehitama oma maja, vahetanud mõlemad töökohta -
vähemalt üks abikaasadest, kui ema oli lapsega kodune -,
lisaks uuele töökohale võeti omale ka koer.
Nad imestasid selle üle, et abielu jooksis karile,
võlgu ei suudetud enam maksta ning kaotati töökohti.
Mõeldes Jumala tahtele oma elus - meilgi olnud ka raskuseid -,
siis tagasi vaadates näen Jumala imelist tarkust.
Oleme saanud ehitada
seda elu üles aegamisi, kuid nii, et see püsib.
Näen nüüd tagantjärele õnne, et ei saanud kõike kohe.
Ma ei oleks osanud kõige eest hoolitsedagi.
Alles nüüd hakkab meie maja võtma seda ilmet, mida soovisime.
See kõik on kasvanud aeglaselt, aga see on kasvanud tarkusega.
Sellegi taga on Jumala headus ning Ta annab sulle ja mulle
sel teel, mis Tal meile on, just kõike parasjagu,
et saame hoolitseda hästi selle eest, mis meil olemas on.
Selles paistab Jumala headus.
Kui vaatame Piiblisse, näeme seda sama asja.
Näeme seda Aabrahami, Noa ja Joosepi eludes.
Kogu aeg.
Isegi kui Joosep oli vanglas, õpetas Jumal teda seal
hoolitsema algul kogu vangla ning seejärel kogu riigi eest.
Mõtelge Noa peale.
Milline tohutu õnnistus, et Ta otsustas järgida Jumalat.
Ta ei päästnud üksnes ennast.
Ta päästis oma pere, sugulased ja selle kaudu kogu inimkonna.
Siin on kirjutatud, et armastus ei otsi omakasu.
Siiski ei tähenda see,
et kuigi on oluline mõelda teiste kasule ja heaolule
ning meie mõtted on sellel, et Issand tegutseb meie läbi.
Ta avab me silmad nägema teiste vajadusi.
Siiski ei tähenda see seda,
et me ei tohiks iseeneste eest hoolitseda.
See ei ole kirjakoht, mis keelaks enesest hoolida.
"Ära hoolitse enese eest ning ohverda kõik, mis sul on!"
Ei.
Paljud ehk ei tea, kuid proovisin nii teha,
et mõtlen ainult teistele ja ületan kõik oma jõuvarud.
Ma põlesin sellega täiesti läbi.
Õppetund, mille ma läbipõlemise kaudu õppisin,
on see, et iseennast ei tohi maha trampida.
Ka su lähedaste suhtes
on vale elada niimoodi, et teed kogu aeg enesele halba.
Ületad pidevalt omi piire.
Kogu aeg elad üle oma võimete.
Õppisin veel ka seda,
et selline enese ületamine on mu lähedastele halvem,
kuigi elades ennastohverdavalt arvad teistele parimat tegevat.
Ma teen seda teiste pärast.
Teie pärast ma pean suutma.
Teie pärast pean tegema rohkem
ja sinu pärast jaksama sinna minna ning teiste pärast pean üle töötama.
Justkui muudkui aitan teisi.
See on aga vale.
Hoopis muutun ärritunuks, vihaseks,
väsin, masendun, jään haigeks ning mul on stressisümptomid.
See on iga pidi halvem.
See on halb mu abielule, perele,
samuti mu töökohale ning võib lõpuks lõppeda surmaga.
See on vale teguviis.
Igat pidi on parem mu lähedastele, kui ma hoolitsen iseenese eest
ja õpin elama sellist elu, milles ma tunnen ennast hästi.
Mis sest, kui ma peangi tegema poole kohaga tööd -
siis elame tagasihoidlikumalt, aga hea enesetunne on tähtsam.
Ma tean seda ka tööandjana.
Kui tööle tuleb inimene,
kes teab oma võimete piire ja tunneb end nendes hästi,
kes läheb õigel ajal koju, magab piisavalt palju, teeb sporti
ja käib õhtuti ka lõbutsemas, tuleb hommikul rõõmsana tööle
ja jaksab nädalast nädalasse, kuust kuusse ja aastast aastasse.
- See ongi õnnistus.
Kui töötaja kogu aeg pingutab üle,
siis on ta ka kogu aeg ärritunud ning vihane, väsinud ja stressis.
See on kogu kollektiivile raske.
Perekonna ja laste jaoks on äärmiselt oluline,
et õpiksime hoolitsema ka iseeneste eest.
Seegi on imetore,
et kui peale läbipõlemist hakkasid järgima Issandat,
siis Issanda plaanis olidki just need asjad, mida vajasid.
Tema mõtles sinu kasu peale.
Enne seda olid ohverdanud ennast,
aga Jeesuse järgimine polnud ohver. - Ei.
Vastupidi, imeline tee.
See oli imeline ja rahulik tee.
Seda sa nautisid. - See oli ka lõbus tee.
Selline, mis tõi esile mu anded, mida ma ei teadnud omavatki.
Ma ei teadnudki varem, et olen kontorirotist raamatupidaja
ja arvasin hoopis, et olen suhtleja inimene.
Ma väsisin sellest inimestega suhtlemise tööst.
Nüüd olen ma kontorirott ja see töö meeldib mulle.
Nüüd palvetame.
Tänu, Taevaisa, et oled loonud meid kõiki.
Tänu, et oleme sinu meistriteosed.
Tänu, Issand, et Sa ei loonud meid kunstiteostena galeriiseinale,
vaid oled loonud meid elama meistriteostena.
Tänu, Issand, et Sul on imeline plaan meile kõikidele.
Tänu, et sa ei otsi omakasu vaid sa mõtled meie kasu peale.
Sa päästsid meid, sest Sa tahtsid meid päästa
mitte Sinu vaid meie endi pärast, et me võiksime elada vabadena.
Tänu, Isand, et saame täna haarata neist tõotustest kinni.
Tahan seda kuulutada meile kõigile.
Tänu, Issand, et tohime Sind järgida.
Tänu, et saame mõlema käega
haarata Sinust kinni ja hakata Sind järgima
ning jätkata selle tegemist, teades, et see on parim tee õnneni.
See viib vabaduseni, õnnistuseni ning tõesti imelise hea elu juurde.
Tänu, et Sa juhatad meid kõiki
Sinu head teed mööda, et sünnib Sinu täielik ja hea tahe.
Jeesuse Kristuse nimel.
Tahan kuulutada praegu, et ma hüppan uuesti
Jeesuse ree peale ja sõidan Jeesusega koos.
Tahan minna Su järel ning elada Sinu elu.
Jeesuse nimel, aamen.
TV7 on saanud head tagasisidet saate kohta "Jumal kõneleb".
Näeme, et Jumal tegutseb selle saate kaudu ja aitab inimesi.
"Sain väga õnnistatud saate "Jumal kõneleb" kaudu.
Tänud Cedercreutzidele pühendunud Sõna kuulutamise eest.
Sain vaadates südamesse sügava rahu.
Need polnud tühjad sõnad vaid valitud sõnumid.
Olete imeliselt ehedad ja julgete ennast avada.
Minu meelest on hea, et teete tööd kahekesi.
Rõõm on vaadata, kuidas toetate teineteist
ja toote sellega saatesse üht imelist tasakaalu.
Tundub, et kõigele muule lisaks
saan samal ajal ka head eeskuju abielu kohta.
Suur tänu teile, Jan ja Joy!
Tänu teile, Jan ja Joy, sest see saade on õnnistuseks.
Tahan tänada saate
ja eelkõige Kristuse armastuse eest, mida imeliselt vahendate.
Kutsume, Sind, vaataja, aitama palves ja ka materiaalselt.
Helistamiseks võid kasutada annetustelefoninumbrit 9001777
Kõne maksab Eestis 7 eurot.
Võid ka kasutada kontonumbreid, mida näed saate lõppedes ekraanil.
Aitäh toetuse eest!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin